

Ενδεικτικές απαντήσεις
2.1. 
α)
6C: 1s22s22p2 Ανήκει στη δεύτερη περίοδο.
7N: 1s22s22p3 Ανήκει στη δεύτερη περίοδο.
20Ca: 1s22s22p63s23p64s2 Ανήκει στην τέταρτη περίοδο.
26Fe: 1s22s22p63s23p63d64s2 Ανήκει στην τέταρτη περίοδο.
Στην ίδια περίοδο ανήκουν τα 6C, 7N και τα 20Ca, 26Fe.
β)  Το πιο ηλεκτραρνητικό στοιχείο είναι το 7N (2η περίοδος – 5η ομάδα) και το λιγότερο ηλεκτραρνητικό το 20Ca (4η περίοδος – 2η ομάδα). Η ηλεκτραρνητικότητα των στοιχείων αυξάνει προς τα δεξιά και πάνω του Περιοδικού Πίνακα.
γ) Σωστό το iii) sp3 και p τροχιακών.
δ) Το μόριο του CO2 δεν εμφανίζει διπολική ροπή λόγω της συμμετρικής δομής του στον χώρο. Είναι ένα γραμμικό μόριο με τα δύο άκρα του μορίου να έχουν φορτίο δ- οπότε η συνισταμένη διπολική ροπή, μ, των πολικών δεσμών C = Ο, είναι μηδέν.  Το NO2 επειδή δεν είναι γραμμικό μόριο, η συνισταμένη διπολική ροπή των δεσμών Ν-Ο και επομένως του μορίου είναι διάφορη του μηδενός. Εμφανίζει φορτίο δ- προς τη μεριά των ηλεκτραρνητικότερων οξυγόνων και δ++ προς τη μεριά του αζώτου.

2.2.
α)
i) ο βαθμός ιοντισμού διαλύματος μονοπρωτικού ασθενούς οξέος αυξάνεται όταν αραιώνεται σε σταθερή θερμοκρασία.
ii) η συγκέντρωση των οξωνίων [H3O+] στο καθαρό νερό αυξάνεται όταν αυξάνεται η θερμοκρασία
iii) το pH του υδατικού διαλύματος HCl αυξάνεται με την προσθήκη αέριας αμμωνίας
β) 
i) Εφόσον ισχύουν οι προσεγγίσεις, ισχύει και ο νόμος αραίωσης του Ostwald στην απλοποιημένη του μορφή: Ka = α2∙c (1).  Επειδή η θερμοκρασία είναι σταθερή η Ka έχει σταθερή τιμή. Mε την αραίωση του διαλύματος η συγκέντρωση c του οξέος ελαττώνεται και από τη σχέση (1) προκύπτει ότι ο βαθμός ιοντισμού α του μονοπρωτικού οξέος αυξάνεται.
ii) Η αντίδραση αυτοϊοντισμού του νερού: H2O+H2O ⇆ H3O+ + OH- είναι ενδόθερμο φαινόμενο (ΔΗ>0). Η αύξηση της θερμοκρασίας οδηγεί τη χημική ισορροπία προς τα δεξιά, σύμφωνα με την αρχή Le Chatelier. Επομένως, με την αύξηση της θερμοκρασίας αυξάνεται η συγκέντρωση των οξωνίων (H3O+).

